**ТҮСІНДІРМЕ ЖАЗБА**

**«Мемлекеттік кірістер органдарындағы, оның ішінде көлік құралдарымен жабдықталған ұтқыр топтарды құру, олардың қызметі мен жабдықталу қағидаларын бекіту туралы» Қазақстан Республикасы Қаржы министрінің бұйрық жобасына**

(бұдан әрі – Жоба)

**1.Әзірлеуші мемлекеттік органның атауы.** Қазақстан Республикасы Қаржы министрлігі.

**2.Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына,   
сондай-ақ өзге де қабылдау қажеттілігіне сілтеме жасай отырып.**

Жоба Қазақстан Республикасының «Қазақстан Республикасындағы кедендік реттеу туралы» Кодексінің 2-бабы 2-тармағының 14) тармақшасына сәйкес әзірленді.

**3.Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, соның ішінде қаржыландыру көзі, сондай-ақ бюджеттік заңнамада көзделген жағдайда – тиісті бюджеттік комиссияның шешімі (тиісті есептеулер, қаржыландыру көзіне сілтеме, бюджеттік комиссия шешімінің көшірмесі түсіндірме жазбаға міндетті түрде қоса беріледі):**

Жобаны қабылдау республикалық бюджеттен қаржылық қаражат бөлуді талап етпейді.

**4.Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық және (немесе) құқықтық салдарларға әкелмейді және ұлттық қауіпсіздікті қамтамасыз етуге әсерін тигізбейді.

**5. Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін оларды егжей-тегжейлі сипаттай отырып, күтілетін нәтижелердің нақты мақсаттары мен мерзімдері.**

Жобаны қабылдаудың мақсаты – отандық бизнесті және ішкі нарықты тауарлар мен көлік құралдарын заңсыз әкелуден қорғау. Мемлекеттік кірістер органдарындағы ұтқыр топтарды, соның ішінде көлік құралдарымен жабдықтау, құру, олардың қызметін регламенттеу тәртібін айқындау. Күтілетін нәтиже – тауарлардың заңсыз әкелінуін (контрабандалық әкелу), сондай-ақ тыйым салынған және таңбаланбаған тауарлардың Қазақстан Республикасының аумағына өтуін болдырмайтын тәртіпті енгізу.

Еуразиялық экономикалық одақтың кедендік аумағында жүрген тауарлар мен көлік құралдарына қатысты кедендік әкімшілендіруді жетілдіру – мемлекеттік кірістер органдарындағы ұтқыр топтарды, соның ішінде көлік құралдарымен жабдықтау, құру, олардың қызметін регламенттеу тәртібін айқындау арқылы жүзеге асырылады. Нәтижесінде кедендік бақылаудың тиімділігін арттыруға, тиісінше көлеңкелі экономиканың үлесін қысқартуға ықпал етеді.

**6. Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.** Қажет етпейді.

**7. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілерінің шығындарының төмендеуін және (немесе) ұлғаюын растайтын есеп айырысу нәтижелері.** Жоба жеке кәсіпкерлік субъектілерінің шығындарының азаюына және (немесе) ұлғаюына әкеп соқпайды.

**Қазақстан Республикасының**

**Қаржы министрі М. Такиев**