|  |
| --- |
| Бұйрығымен бекітілген |

**Мемлекеттік кірістер органдарында ұтқыр топтарды құру, олардың қызметі, жарақтандырылуы, оның ішінде көлік құралдарымен жарақтандырылу қағидалары**

**1-тарау. Жалпы ережелер**

1. Осы Мемлекеттік кірістер органдарындағы ұтқыр топтарды құру, олардың қызметі, жабдықталуы, соның ішінде көлік құралдарымен жарақтандырылуы қағидалары (бұдан әрі – Қағидалар) Қазақстан Республикасының «Қазақстан Республикасындағы кедендік реттеу туралы» Кодексінің 2-бабы 2-тармағының 14) тармақшасына сәйкес әзірленді және Қазақстан Республикасының аумағында мемлекеттік кірістер органдарындағы ұтқыр топтарды құру, олардың қызметі, жабдықталуы, соның ішінде көлік құралдарымен жарақтандырылуы тәртібін айқындайды.

2. Осы Қағидаларда мынадай негізгі ұғымдар пайдаланылады:

1) лауазымды адам – мемлекеттік кірістер органдарының лауазымды адамы, ұтқыр топ құрамына кіретін және мемлекеттік кірістер органының басшысы (оны алмастыратын тұлға) бұйрығымен құрылып, бекітілетін тұлға;

2) ұтқыр топ– Қазақстан Республикасының халықаралық шарттарының, Еуразиялық экономикалық одақтың кеден заңнамасының, сондай-ақ Қазақстан Республикасының кедендік және өзге де заңнамасының сақталуын қамтамасыз етуге уәкілетті мемлекеттік кірістер органдарының лауазымды адамдарынан құралған іссапарлық топ, олар мемлекеттік кірістер органының басшысы (оны алмастыратын тұлға) бұйрығымен құрылады және бекітіледі, әрі кедендік бақылау аймақтарында немесе кедендік бақылау аймақтарынан тыс жерде әрекет етеді;

3) ұтқыр топ наряды – автомобиль жолдары бойынша белгілі бір маршруттарда жүру арқылы автомобиль көлік құралдарын тоқтатып, оларға, сондай-ақ ондағы тауарлар мен құжаттарға қатысты кедендік бақылауды жүзеге асыру, оларды алып жүру немесе сақтау орнына дейін жеткізу (тасымалдау) міндеттерін орындау үшін ұтқыр топ құрамына кіретін мемлекеттік кірістер органдарының лауазымды адамдарынан құралған іссапарлық топ, ол мемлекеттік кірістер органының басшысы (оны алмастыратын тұлға) бұйрығымен құрылады және бекітіледі.

3. ұтқыр топтардың негізгі міндеттері – Қазақстан Республикасының халықаралық шарттарының, Еуразиялық экономикалық одақтың кеден заңнамасының, сондай-ақ Қазақстан Республикасының кедендік және өзге де заңнамасының сақталуын қамтамасыз ету, мемлекеттік кірістер органдарына бақылау жүргізу жүктелген тауарлар мен көлік құралдарына қатысты бақылау жүргізу болып табылады.

4. Ұтқыр топ өз қызметінде кедендік қатынастарды реттейтін халықаралық шарттармен, Еуразиялық экономикалық одақ құқығын құрайтын актілермен, сондай-ақ Қазақстан Республикасының мемлекеттік кірістер органдарына бақылау жүргізу жүктелген кедендік және өзге де заңнамасымен басшылыққа алады.

**2-тарау. Ұтқыр топтарды құру, олардың қызметі және жарақтандырылу тәртібі**

5. Ұтқыр топ пен ұтқыр топтың наряды мемлекеттік кірістер органы басшысының (оны ауыстыратын адамның) бұйрығымен құрылады және бекітіледі.

6. Ұтқыр топтың штаттық саны, құрамы, жұмыс кестесі мен іс-шаралар жоспары мемлекеттік кірістер органы басшысының (оны ауыстыратын адамның) бұйрығымен бекітіледі.

Ұтқыр топтың іс-шаралар жоспары жеке-жеке айға, тоқсанға, жарты жылдыққа және күнтізбелік жылға қалыптастырылады.

Ұтқыр топ пен ұтқыр топ нарядының жұмыс кестесі Қазақстан Республикасының Еңбек кодексіне және Қазақстан Республикасының «Қазақстан Республикасындағы мерекелер туралы» Заңына сәйкес әзірленеді және мемлекеттік кірістер органдары лауазымды адамдарының жұмыс күндері мен сағаттарын, сондай-ақ оларға бөлінген демалыс пен тамақтану уақытын белгілейді.

7. Қажет болған жағдайда ұтқыр топтың жұмысына ішкі істер органдарының, көліктік бақылау органдарының, ұлттық қауіпсіздік органдарының, сондай-ақ құқық қорғау органдары мен экономикалық тергеп-тексеру қызметінің өкілдері бірлескен актілерде айқындалған тәртіппен тартылады.

8. Мемлекеттік кірістер органы лауазымды адамдары осы Қағидалардың 3-тармағында көзделген міндеттерді орындау кезінде:

1) Қазақстан Республикасы Қаржы министрінің 2018 жылғы 12 ақпандағы № 168 бұйрығымен бекітілген «Мемлекеттік кірістер органдары қызметкерлерінің нысанды киім үлгілерін, нысанды киім кию құқығы бар мемлекеттік кірістер органдары қызметкерлерінің тізбесін, онымен қамтамасыз етудің табиғи нормаларын және айырым белгілерін, сондай-ақ оны кию қағидаларын бекіту туралы» (нормативтік құқықтық актілердің мемлекеттік тіркеу тізілімінде № 16435 болып тіркелген) нысанды киімді киеді;

2) Қазақстан Республикасы Қаржы министрінің 2018 жылғы 30 қаңтардағы № 84 бұйрығымен бекітілген «Кедендік бақылаудың техникалық құралдарының тізбесі мен оларды қолдану қағидаларын бекіту туралы» (нормативтік құқықтық актілердің мемлекеттік тіркеу тізілімінде № 16504 болып тіркелген) техникалық құралдарды пайдалана отырып, көкірекке тағылатын бейнетіркегішті (бейджетонды) тағады;

3) Қазақстан Республикасы Мемлекеттік қызмет істері агенттігі төрағасының 2020 жылғы 21 сәуірдегі № 69 бұйрығымен бекітілген «Идентификациялық карталардың сипаттамасын, оларды беру және пайдалану қағидаларын бекіту туралы» (нормативтік құқықтық актілердің мемлекеттік тіркеу тізілімінде № 20463 болып тіркелген) сипаттамаға сәйкес идентификациялық карталарды өзімен бірге алып жүреді;

4) бейнетіркегішті (бейджетонды) және (немесе) бейнекамераны пайдалана отырып, бейнежазба, аудиожазба жүргізеді.

9. Ұтқыр топ нысанды киіммен, техникалық құралдармен, көлік құралдарымен, оның ішінде жабдықталған көлік құралдарымен, сондай-ақ осы Қағидаларға 1-қосымшада көзделген көлік, техникалық және өзге де құралдардың тізбесіне (бұдан әрі – Тізбе) сәйкес өзге де құралдармен жабдықталады.

Бұл ретте жабдықталған көлік құралдары арнайы жарық немесе дыбыс дабылдарымен және арнайы түстік-графикалық схемалар бойынша бояумен жабдықталады, «Мемлекеттік кірістер органдарының Ұтқыр тобы» деген жазумен және Қазақстан Республикасы Қаржы министрлігі Мемлекеттік кірістер комитетінің эмблемасымен белгіленеді.

**3-тарау. Ұтқыр топ нарядының жұмысын ұйымдастыру тәртібі**

10. Ұтқыр топ наряды кедендік бақылауды жалпы пайдаланымдағы автомобиль жолдарында, қалалар мен өзге де елді мекендер аумағындағы автомобиль жолдарында көлік құралдарында немесе жабдықталған көлік құралдарында жүзеге асырады.

Осы ретте ұтқыр топ наряды іс-шаралар жоспары мен мемлекеттік кірістер органы құрылымдық бөлімшесінің басшысы (не оны алмастыратын тұлға) немесе орынбасары бекітетін ұтқыр топ нарядының жылжу маршруты карточкасына сәйкес айқындалған маршруттар бойынша автомобиль жолдарымен қозғалады.

Ұтқыр топ нарядының жылжу маршруты карточкасы осы Ережелерге 2-қосымшаға сәйкес нысан бойынша 2 (екі) дана етіп жасалады.

Ұтқыр топ нарядының жылжу маршруты карточкасы арнайы тіркеу журналына тіркеледі, ол күнтізбелік жылға ашылады, нөмірленеді, тігіледі және мемлекеттік кірістер органының басшысының қолымен, мемлекеттік кірістер органының мөрімен куәландырылады. Оның бір данасы мемлекеттік кірістер органында сақталады, екінші данасы үтқыр топ нарядына беріледі

Ұтқыр топ нарядының жылжу маршруты карточкасы тәуліктің әртүрлі сағаттарындағы және жылдың әртүрлі мезгілдеріндегі көлік құралдарының қозғалыс қарқындылығы ескеріле отырып жасалады.

11. Мемлекеттік кірістер органы құрылымдық бөлімшесінің басшысы мен ұтқыр топ нарядының аға қызметкері аптасына 2 (екі) рет Тізбеге сәйкес құралдардың бар-жоғын және жарамдылығын тексереді.

12. Кезекшілікті қабылдау және тапсыру кезінде нарядтың аға қызметкерлері мүлікті қабылдап-тапсыру актісін жасайды, ол мемлекеттік кірістер органында сақталады.

|  |  |
| --- | --- |
|  | Мемлекеттік кірістер органдарында ұтқыр топтарды құру, олардың қызметі, жарақтандырылуы, оның ішінде көлік құралдарымен жарақтандырылу қағидаларына 1-қосымша |

**Көлік, техникалық және өзге де құралдардың тізбесі**

1. Көлік құралдарын тоқтатуға арналған таяқша;
2. Ысқырық;
3. Дыбыстық сигнал жабдықтары (дауыс зорайтқыш құрылғы);
4. Нормативтік және техникалық құжаттама;
5. Планшеттер;
6. Арнайы бұғаттаушы құрылғы (дөңгелек бұғаттағыш);
7. Өрт сөндіру және алғашқы медициналық көмек көрсету құралдары;
8. Қазақстан Республикасының Қаржы министрінің 2018 жылғы 30 қаңтардағы № 84 бұйрығымен бекітілген «Кедендік бақылаудың техникалық құралдарының тізбесін және оларды қолдану қағидаларын бекіту туралы» (Қазақстан Республикасының нормативтік құқықтық актілерін мемлекеттік тіркеу тізілімінде № 16504 болып тіркелген) техникалық құралдар;
9. Көлік құралдары;
10. Жабдықталған көлік құралдары;
11. Қызғылт сары немесе сары түсті жарқылдауық шамдар.

|  |  |
| --- | --- |
|  | Мемлекеттік кірістер органдарында ұтқыр топтарды құру, олардың қызметі, жарақтандырылуы, оның ішінде көлік құралдарымен жарақтандырылу қағидаларына 2-қосымша  Нысан |

«БЕКІТЕМІН»

Мемлекеттік кірістер органының

басшысы (басшының

орынбасары)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты-жөні)

\_\_\_\_\_\_\_\_\_\_\_\_\_\_ \_\_\_\_\_\_\_\_\_

(қолы) (күні)

**Ұтқыр топ нарядының қозғалу маршрутының картасы**

«\_\_\_\_» \_\_\_\_\_\_\_\_\_\_ 20\_\_\_\_\_ жыл № \_\_\_\_\_\_\_\_

Ұтқыр топ наряды №\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(мемлекеттік кірістер органының атауы)

Қозғалу маршруты\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(елді мекеннің атауы, автомобиль жолының атауы, автомобиль жолының бағыты, километр)

Қозғалу кезеңі:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(күні, қозғалу кезеңі)

Наряд құрамы:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (егер ол жеке басын куәландыратын құжатта көрсетілсе), лауазымы)

Қозғалу маршрутының картасы берілді

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (егер ол жеке басын куәландыратын құжатта көрсетілсе), лауазымы)

« » \_\_\_\_\_\_\_\_\_\_\_\_\_ 20 жыл \_\_\_\_\_\_\_\_\_\_\_\_\_\_\_\_\_\_\_\_\_\_\_ (қолы)

Кезекшілікті қабылдады:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (егер ол жеке басын куәландыратын құжатта көрсетілсе), лауазымы)